Spindalisoj

Spindalisoj (Spindalis) estas genro de nemigraj paseroformaj birdoj. Ĝi estas la sola genro en ĝia propra familio Spindalidae kaj enhavas 4 speciojn, kiuj estas plejparte endemiaj en Uestindioj — la sola escepto estas malgrandaj populacioj de uesta spindaliso sur insulo Cozumel apud Jukatano kaj en ekstreme sudeosta Florido. Antaŭe oni konsideris spindalisojn netipaj anoj de familio de tanagroj (Thraupidae), sed efektive ili ne estas tro parencaj al ĝi. La plej proksima al spindaliso estas Puertorika tanagro (monotipa familio Nesospingidae), kaj iuj esploristoj proponas unuigi malgrandajn familiojn Spindalidae kaj Nesospingidae kun Phaenicophilidae.

Spindalisoj havas ioman : inoj havas iom malsaman kolorigon kaj estas ĝenerale malpli brilkoloraj ol iĉoj. La nestoj de ĉiuj specioj estas uj-formaj.  P. 587

Taksonomio
Historie oni konsideris la genron unu plurtipa specio Spindalis zena,
kun kutima nomo "striatkapa tanagro", kun 8 subspecioj: S. z. townsendi kaj S. z. zena el Bahamoj, S. z. pretrei el Kubo, S. z. salvini el Granda Kajmano, S. z. dominicensis el Hispaniolo kaj Gonâve, S. z. portoricensis el Puertoriko, S. z. nigreciphala el Jamajko, kaj S. z. benedicti el Cozumel. En 1997, surbaze de morfologiaj kaj voĉaj diferencoj, tri el tiuj ĉi subspecioj (portoricensis, dominicensis kaj nigricephala) estis agnoskitaj apartaj specioj. S. zena reestis plurtipa specio kun kvin subspecioj: S. z. pretrei, S. z. salvini, S. z. benedicti, S. z. townsendi, kaj la baza subspecio S. z. zena.  Pp. 588–589

 Specioj 
Laŭ nuna sistematiko la genro enhavas 4 speciojn:

 Bildo  Scienca nomo  Kutima nomo  Arealo150px  Hispaniola spindaliso 180px150px  Jamajka spindaliso 180px150px  Puertorika spindaliso 180px150px  Uesta spindaliso 180px

Referencoj

Kategorio:Paseroformaj
Kategorio:Birdoj de Ameriko